Ausde Oodküsin sinse nimmi wäschzudenge un flambiad uf Muudeschogolad zahlsch logga draischdällisch Bedrääsch fär zwää Gawwle fär via Pärsoone. Die raischaldichsde Rezebdesammlung awwa hod die Palz: Keschdepüree un Keschdehonisch, Keschde geröschd un gekochd, gemahle un gegrilld, geroischad un als Supp, als Kuche un als Flammkuche, in Dorde un als Pannekuche, sießsaua ora mid Därflääsch, als Suppeoilaach ora als Gflijlfillung, Käschdebrod ora Keschdenudle, Käschdeöl un Käschdeliköja - es därfd wohl ned viel gäwwe, wasn Pälza ned aus ora mid Keschde mache konn. Als Keschdegemies kummese in jerem Härbschd dausndfach uff Pälza Disch unes folschnde Rezebd is när ääns vun viele, awwa aach ääns vun de belibdeschde.